MATEMATIKA – 15.4.- 1 sat

**Mjerne jedinice za duljinu (1 m, 1 dm, 1 cm) -** obrada

udžbenik i RB str.87.

Otvoriti link ispod i pratiti i raditi usporedno ( e- učionica, istraži).

Doma imate metre. Predočiti im koliki je 1m, te da je nekad nelogično manje stvari mjeriti njime pa imamo i manje jedinice kao 1dm, 1cm. ( dobro je to predočiti papirnatim metrom kojeg ćete izraditi, te decimetar svaki u metru obojiti drugom bojom, a centimetre u 1 dm označiti crticama ) Napominjem, ako nema u udžbeniku metar izradite ga ( ja u svom udžbeniku nemam nikakve dodatke pa ne znam jer imam radni primjerak udžbenika ). Pomognite im da to izrade, najbolje zajednički, kako bi metar bio uredan, precizan i svrsishodan.

<https://www.e-sfera.hr/dodatni-digitalni-sadrzaji/30232781-5bb2-42e0-86e1-9e96b7012e0c/>

Pogotovo je važno, kad usvoje mjerne jedinice (m,dm,cm) da procjenjuju što bi mjerili kojom jedinicom.

Onda prijeđite na rad s udžbenikom kako vas vodi.( vidim da piše da bi u prilogu trebao biti metar ) Neka si učenici svojim tijelom: prstima, raširenim rukama, dlanovima pokažu te mjerne jedinice.

Zatim možete ponovo na istoj poveznici kliknuti PRIMIJENI ZNANJE i PROVJERI ZNANJE te usmeno riješiti kako vas se vodi.

**Važno je** zapamtiti kratice, da je 1 m osnovna jedinica za mjerenje duljine, da su 1 dm i 1 cm manje, te naučiti ( vidjeti uvijek zorno, zato se i forsira papirnati metar ) koliko veća jedinica sadrži manjih. Isto tako u izrazu 1 m – **1 je mjerni broj, a m jedinična dužina koju smo odabrali za mjerenje.** ( ako 3 puta upotrijebimo jediničnu dužinu od metra, onda je duljina 3 m – 3 je mjerni broj, m jedinična dužina)

**Zapis u bilježnicu** :

Mjerne jedinice za duljinu (1 m, 1 dm, 1 cm)

1 METAR – 1 m

1 DECIMETAR – 1 dm

1 CENTIMETAR – 1 cm

1 m = 10 dm 1 dm = 10 cm 1 m = 100 cm

**1 m - 1 je mjerni broj, a m jedinična dužina koju smo odabrali za mjerenje**

Za one koji mogu (NEOBAVEZNO) pitanje glasi : Koji je dio metra jedan decimetar ? Objasni!

A 1 cm, koji je dio metra? Objasni ! ( odgovori punom rečenicom ispod zapisa)

**Zadaća – vježbanje** : RB 87.str.